སྔགས་རྫོགས་ཐུན་མོང་མ་ཡིན་པའི་ལུགས་ཀྱི་སྟོང་ཉིད་ཅེས་པ་འདི་ཡི་འཇོག་ཚུལ་ག་འདྲ་ཡིན་ནམ་ཞེ་ན།དགག་བྱ་བཅད་པའི་སྟོང་ཆ་མེད་དགག་ཙམ་ལ་འདོད་པ་མ་ཡིན་པར།རང་གི་ངོ་བོ་ལ་བློ་བྱས་ཀྱི་དྲི་མ་རང་བཞིན་གྱིས་མེད་པས་ན་སྟོང་པ་དང་།སྟོང་པའི་སྙིང་པོར་རང་གསལ་དང་ཉིད་ལ་ཉིད་གསལ་གྱི་ཚུལ་དུ་གནས་པ་ན་ཉིད་ཅེས་བྱ་བ་ཡིན་ཏེ།བླ་ཆེན་དྲན་པ་ནམ་མཁས་མཛད་པའི་དྲན་པ་གསེར་གྱི་གདམས་པ་མན་ངག་དོན་གྱིས་ག་དར་ལས།སྟོང་ནི་ངོ་བོ་འདི་ལའང་རང་བཞིན་མེད་པས་སྟོང་།ཉིད་ནི་སྟོང་པའི་སྙིང་པོར་རང་བཞིན་མེད་པས་གསལ།སྟོང་ཉིད་ཟེར་བའི་ཐ་སྙད་འདི་ལ་ཟེར།ཞེས་བསླུ་མེད་ལུང་གིས་ཇི་ལྟར་གདམས་པ་དེ་ལྟར་གནས་སོ།